ട്രംപിന്റെ ഹോട്ടലിന് ഏഴരക്കോടിയുടെ കുടിശ്ശിക വാഷിംഗ്ടണ് : മുന് പ്രസിഡന്റ് ഡൊണാള്ഡ് ട്രംപിന്റെ ഉടമസ്ഥതയിലുള്ള ഹോട്ടല് നികുതിയിനത്തില് പത്ത് ലക്ഷം ഡോളര് നല്കാനുണ്ടെന്ന് ടാക്സ് ഏജന്സി ആരോപിച്ചു. 2011 ലെ ടാക്സ് ബില് അനുസരിച്ചാണ് ട്രംപ് നികുതി കുടിശ്ശികയിനത്തില് 1.03 ദശലക്ഷംഡോളര്ഏകദേശം 7 കോടി 43 ലക്ഷം രൂപ തിരിച്ചടക്കാനുള്ളത്. ട്രംപ് ഇന്റര്നാഷണല് ഹോട്ടല് ടവറിലെ മുറികളുടെ വില പുനര് നിര്ണയിച്ചതോടെയാണ് ട്രംപിന് വിനയായത്. നികുതി വെട്ടിച്ചുരുക്കണമെന്നാവശ്യപ്പെട്ട് ട്രംപ് നല്കിയ ഹര്ജി ഇല്ലിനോയിസ് പ്രോപര്ട്ടി ടാക്സ് അപ്പീല് ബോര്ഡ് ജൂണില് തള്ളിയിരുന്നു. എന്നാല് കേസ് തുടരുന്നതിനാല് ട്രംപില് നിന്ന് ലഭിക്കാനുള്ള നികുതി കുടിശ്ശിക ഈടാക്കാന് അധികൃതര്ക്ക് സാധിക്കുന്നത്. പന്ത്രണ്ട് വര്ഷത്തിനിടെ 14 ദശലക്ഷം ഡോളര് നികുതി വെട്ടിപ്പാണ് ട്രംപിന് മേല് ആരോപിക്കപ്പെട്ടിട്ടുള്ളത്. ഷിക്കാഗോയിലെ ബഹുനില ഹോട്ടലിലെ ഒഴിഞ്ഞു കിടക്കുന്ന മുറികള്ക്ക് വില നിര്ണയിക്കാനാവില്ലെന്നും അതിനാല് നികുതി ചുമത്താന് സാധിക്കില്ലെന്നുമാണ് ട്രംപിന്റെ വാദം.